 Watoto wawili wakazi wa Kihinani Mkoa wa mjini Magharibi Unguja, wamefariki dunia baada ya kuangukiwa na ukuta wa jengo lililokuwa limetelekezwa kwa muda mrefu.Kamanda wa Polisi Mkoa wa Mjini Magharibi Unguja, Thobias Desauda amethibitisha kutokea kwa vifo hivyo.Katika tukio hilo watoto watatu wamejeruhiwa na wanapata tiba katika Hospitali ya Mnazi mmoja mjini Unguja.Kamanda amewataja watoto waliokufa kuwa ni Ali Kondo(4) na Mwajuma Hamad (7).Watoto hao waliangukiwa na ukuta wakati wakicheza jirani na jengo lililotelekezwa.''Tumepata taarifa za msiba wa watoto wawili na wengine watatu kujeruhiwa baada ya kuangukiwa na ukuta wa jengo ambalo halikaliwi na watu, uchunguzi zaidi wa tukio hili unaendelea,''amesema.Sheha wa shehia ya Kihinani, Rajab Dadi amesema, tukio hilo lilitokea jioni wakati watoto hao walipokuwa wakicheza na amewaomba wamiliki wa majengo ambayo hayajamalizwa kuyafanyia ukaguzi wa mara kwa mara ili kuepuka maafa ya aina hiyo.